[γαιος πο]πιλλιος καρος πεδω[ν] ανθυπατος λεγει [ε]μαθον εκ του πεμφθεντος [προς] με ψηφισματος υπο της λαμπροτ[α]της εφεσιων βουλης τους προ εμ[ου] κρατιστους ανθυπατους ιε[ρας] νομισαι τας ημερας της π[α]νη[γυρεως] των αρτε[μισιων] και τουτο διαταγματι δεδηλωκεναι οθεν αναγκαιον ηγησαμην και αυτος αποβλεπων εις τε την ευσεβειαν της θεου και εις την της λαμπροτατης εφεσιων πολεως τειμην φανερον ποιησαι διαταγματι εσεσθαι τας ημερας ταυτας ιερας και τας επ αυταις εκεχειριας φυλαχθησεσθαι προεστωτος της πανηγυρεως τιτου αιλιου μαρκιανου πρισκου του αγωνοθετου υου αιλιου πρισκου ανδρος δοκιμωτατου και πασης τειμης και αποδοχης αξιου.
IEph 24A